**A tanulók iskolai értékelésének, minősítésének (érdemjegy, osztályzat, vizsgák) jogpedagógiai vonatkozásai**

**6 órás, tanúsítványt nyújtó, nem akkreditált pedagógus-továbbképzés**

**A továbbképzés célja:** A résztvevő pedagógusok elmélyülése a tanulók értékelésére vonatkozó hatályos köznevelési szabályozásban, az értékelés tipikus nevelési (jogpedagógiai) hatásainak felismerése, a pedagógusok jogalkalmazási gyakorlatának és dilemmáinak alaposabb megismerése, a jó gyakorlatok megosztása.

**A továbbképzés típusa:** tanúsítványt nyújtó, személyes jelenlétet igénylő nem akkreditált pedagógus-továbbképzés, 6 óra, azaz 6X45 perc, 12.30-kor 30 perces szünettel

**Jogpedagógiai téma-csomópontok:**

1. Mi a pedagógus által végzett értékelés célja?
2. Mit értékelnek a pedagógusok?
3. Milyen eszközökkel, módszerekkel értékelünk?
4. „Objektív - szubjektív”, illetve ”abszolút - relatív” értékelést végzünk? Avagy: „Egyformaságával igazságos” illetve „differenciáltságával, egyéniesítésével a tanulónak megfelelő” értékelést?
5. Az SNI[[1]](#footnote-1)- és BTMN[[2]](#footnote-2)-tanulók értékelési „kedvezményei”. Áttekintés alapján összefoglalás, majd a gyakorlat szerint hiányzó támogatások megfogalmazása az SNI- és BTMN tanulók hátrányai súlyosbodásának és halmozódásának megakadályozása érdekében.
6. A (jog)pedagógiai progresszió lehetőségei az iskolában a tanulók értékelésére vonatkozó kötelező jogszabályi kereteken belüli jogalkalmazással, joghasználattal.

**A továbbképzés jellege és módszere:**

A személyes részvétellel zajló továbbképzés során a résztvevők dr. Bíró Endrével (a korábban 22 évet az ELTE Bárczi Gusztáv Gyógypedagógiai Karán óraadó címzetes egyetemi tanárral, a jogpedagógia első tanárával) tárják fel a saját -, a kollégáik -, és az intézményeik értékelési rutinjainak jogpedagógiai hatásait. Szembesülnek e hatások pozitívumaival, negatívumaival, a tanulói értékelés jogalkalmazói gyakorlatában elmulasztott lehetőségekkel és a javítható hiányosságokkal. Mindezt az intenzív és interaktív csoportfoglalkozás (nem előadás!) jellegű továbbképzés jogpedagógiai megközelítése teszi lehetővé.

**A csoport minimum és maximum létszáma: 10 fő – 30 fő.**

**A képzéshez a résztvevők számára biztosított szakmai segítségek:**

1. A továbbképzés témáihoz közvetlenül kapcsolódó **jogszabályi kivonatok összeállítása** a köznevelési törvényből *(Nkt.)* és a nevelési-oktatási intézmények működéséről szóló 20/2012. EMMI rendeletből. *(R.)* Az egyes résztvevőknek elektronikusan. Ennek költségeit a képzésszervező intézmény fedezi, **a résztvevők számára térítésmentes.**
2. Dr. Bíró Endre: **„Bilincs vagy kilincs?!” köznevelési jogi szakkönyv** *(Alcímek: Joghasználat, jogalkalmazás a köznevelési intézményben; Gyerekek, diákok, szülők, pedagógusok jogairól az iskolában, óvodában, kollégiumban; A SNI és BTMN gyerekek, tanulók külön jogairól; Jogpedagógia);* amit a kiadó Jogismeret Alapítvány info@jogismeret.hu e-mail címre küldött megrendelés útján lehet beszerezni .pdf elektronikus formában **bruttó 2.540,-Ft kedvezményes áron**. (A megrendelésnek tartalmazni kell a nevet, lakcímet és e-mail címet. Jogi személy számlaviselő esetén az adószámot is.)
1. Sajátos nevelési igény [↑](#footnote-ref-1)
2. Beilleszkedési, tanulási magatartási nehézség [↑](#footnote-ref-2)